Атырауда екі жылда әйелдерге қарсы 15 қылмыс жасалған
DATE: 22:40, 21 Ақпан 2024 | GMT +5
TITLE: Атырауда екі жылда әйелдерге қарсы 15 қылмыс жасалған
URL: https://kaz.inform.kz/news/atirauda-ek-zhilda-ayelderge-karsi-15-kilmis-zhasalgan-00467e/
META: DATE: 22:40, 21 Ақпан 2024 | GMT +5
TOTAL WORDS: 112
AUTHOR(S):
TEXT: Атырау қалалық полиция басқармасы әйелдерді зорлық-зомбылықтан қорғау тобының инспекторы Әйгерім Орақбаеваның айтуынша, мұнайлы шаһар дағдарыс орталығы, Жылыой мен Құрманғазы ауданында арнайы кабинет ашылған. «Отбасындағы зорлық-зомбылық азаймай отыр. Мәселен, Атырауда соңғы екі жылда осындай 5 мыңға жуық құқық бұзушылық анықталды. Осыған байланысты 4 770 адам ҚР Әкімшілік құқық бұзушылық туралы кодексінің 73, 73-1 және 73-2-бабымен әкімшілік жауапкершілікке тартылды. Оның ішінде 3145 адамға қорғау нұсқамасы шығарылды. Әйелдерге зәбір көрсетуге қатысты 15 қылмыстық іс қозғалды. Қорғау нұсқамасын 1 ай ішінде бұзып, агрессиялық мінез-құлқын көрсеткен 196 адам аталған құжаттың 461-бабына сәйкес жазаланды», - деп хабарлады департаменттің баспасөз қызметі. Еске сала кетелік, бұған дейін Атырауда бір айда дағдарыс орталығына 4 әйел мен 11 бала орналастырылғанын хабарлаған болатынбыз
